Vičiuga

Vičiuga () – miestas Rusijoje, Ivanovo srityje, 30 km į pietvakarius nuo Kinešmos. Rajono centras. Geležinkelio stotis prie Maskvos–Kinešmos linijos, praeina Kovrovo–Kinešmos plentas. Mašinų gamybos, tekstilės pramonė. Yra dvi cerkvės (1908 ir 1911 m.), XX a. pr. ligoninė, rūmų kompleksas, tekstilės fabrikas, gyvenamieji namai. Veikia krašto muziejus, kultūros namai.

 Istorija 

Istorinė miesto dalis yra gretimame kaime – Senojoje Vičiugoje. Naujoji Vičiuga pradėjo augti aplink geležinkelio stotį. 1925 m. sujungus išsibarsčiusias dalis įkurtas Vičiugos miestas.

 Šaltiniai 

Kategorija:Ivanovo srities miestai